;

**Výročná správa**

**Obce Mučín**

**za rok 2016**

**MVDr. Benkö Zoltán**

 **starosta obce**

**1. Základná charakteristika celku**

Obec je samostatný územný samosprávny a správny celok Slovenskej republiky. Obec je právnickou osobou, ktorá samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov.

**Geografické údaje**

Geografická poloha obce : Obec Mučín a jej miestne časti Telka a Podvrch ležia v západnej

časti Cerovej vrchoviny, v doline Mučínského potoka.

Susedné mestá a obce : Zo severu Rapovce a Trebeľovce, z juhu Lipovany, z východu Pleš a

na západnej strane s obcou Kalonda.

Celková rozloha obce : 1177 ha

Nadmorská výška : 197m n. m. resp. 185-370 m n. m v chotári.

**História**

Staré **historické názvy obce**: 1246 – Mwszink, 1275 – Muchun, 1448 – Mochi, 1496 – Muchyn, 1864 – Mutsin, 1920 – Mučíň, 1927 – Mučín, maďarsky Mucsiny. Dobový kronikár obce pri svojom písaní do obecnej kroniky zaznamenal povesť: „Čo sa týka mena obce, spomína sa tá skutočnosť, že v XV. storočí tu mučili na veľkom drevenom kolese ľudí a z toho dostala obec meno Mučín “.

Prvá písomná zmienka o obci je z roku **1246**. Podľa údajov dnešné územie obce bolo ešte pustým poľom. Od 13. do 16. storočia bola poddanskou obcou **Fiľakovského hradu**. V rokoch 1148 – 1481 patril Mučín ako feudálne vlastníctvo rodine **Sághy**. Po tureckej okupácií v roku 1544 – 1593 bola zničená a až do polovice 18. storočia bola opustená.

V dobe mapovania Jozefa II. v rokoch 1782 až 1785 bolo uskutočnené **vojenské mapovanie**. Význačným príspevkom k tomu bol **tzv. krajinský opis**. Tento cenný materiál sa nachádza vo Viedni. Filmové kópie, ktoré obsahujú opis Uhorska sa nachádzajú vo Vojensko – historickom archíve v Budapešti, z ktorých je známe o osade Mučín nasledovné: vzdialenosť z osady do obce Rapovce trvala pešo 1 hodinu, do Muľky 1 1 hodiny. Pomimo osady tečie potok, ktorý pod osadou poháňa mlyn a formuje malý rybník. Cez potok sú postavené dva mosty. Veľký les a hora sú vysokého rastu, zarastené krovím. Lúky sú často zaplavené vodou, no počas suchých dní vyschýnajú. Hradské, tak ako aj iné cesty sú dobré len pri suchom počasí, pri dlhotrvajúcich dažďoch sú obťažné. Na mapke je 22 domov na osade Mučín a 5 domov na **pustatine Demecser**. V prvých rokoch 20. storočia mala obec 60 domov a 480 prevažne poddanských obyvateľov, ktorí sa zaoberali poľnohospodárstvom a žili v biede a chudobe.

V roku 1870 bol zriadený v obci **liehovar a drožiareň**, ktorá zanikla v roku 1920. V roku 1870 bol liehovar telefonicky spojený so svojim obchodom v Lučenci. Na prahu blížiaceho sa konca 1. svetovej vojny a neodvratnej porážky síl, ktoré túto vojnu vyvolali, rozpadla sa Rakúsko – Uhorská monarchia a na jej troskách vznikla Československá republika. Jej vznikom sa otvorila nová nádejná etapa ľudstva. Obec Mučín bola začlenená do Notárskeho úradu Rapovce. Do roku 1922 patrila Novohradskej župe, v rokoch 1923 – 1928 k župe Pohronskej. V roku 1938 – 1944 patrila znova k Novohradskej župe. V rokoch 1938 – 1944

bola obec pripojená k Maďarsku a od roku 1945 znova k ČSR, k Stredoslovenskému kraju, okresu Lučenec.

Po skončení 1. svetovej vojny prejavili sa aj na Slovensku dôsledky vojnového hospodárstva, ktoré úplne rozvrátili zásobovanie. V roku 1919 bolo v obci 87 domov, v ktorých bývalo 509 obyvateľov. Maďarskej národnosti bolo 447 obyvateľov, iných národností 62. Rímskokatolíckeho vierovyznania bolo 445, evanjelického 54 a židovského 10 obyvateľov. K obci patrili **pusty Egriszó a Telki**. Notariát, matriku, poštový úrad, Železničnú stanicu a Četnícku stanicu, Katolícky farský úrad mali v Rapovciach. Evanjelický farský úrad sa nachádzal v Lučenci.

Dňa 24. septembra 1938 bola vyhlásená všeobecná **mobilizácia**. 2. novembra 1938 bolo Slovensko prinútené postúpiť Maďarsku južné územie. Obec Mučín bola na dobu viac ako 5 rokov pričlenená k Maďarsku. Väčšina obyvateľstva pracovala v poľnohospodárstve. Keď vypukla druhá svetová vojna, muži museli opustiť svoje rodiny a ísť do vojny na východný, nemecko – ruský front. V čase keď na Slovensku vrcholil boj slovenského ľudu proti fašizmu v období Slovenského národného povstania, pôsobila v regióne **Partizánska skupina Alexandra Nógrádiho**. Obec Mučín bola oslobodená sovietskymi a rumunskými vojskami 31. decembra 1944. Obec sa znova navrátila do Československej republiky. Po oslobodení sa ľudia dali do opravných prác svojich vojnou zničených domovov. Správu prevzal do rúk národný výbor. V roku 1945 bola zavedená **kronika obce**, no v roku 1953 ešte stále nebola založená nová. Elektrifikácia obce bola navrhnutá už v roku 1949 do 205 domov. V tom istom roku sa už v obci nachádza Sbor národnej bezpečnosti, národná škola, dva obchody, dve krčmy, kováčska a krajčírska dielňa.

V roku 1953 bola v obci veľká **povodeň**, ktorá strhla 5 mostov. Rada MNV na svojom zasadnutí dňa 6. novembra 1953 rozhodla o nutnosti stavby autobusovej čakárne a márnice v obci. V roku 1956 bola zrealizovaná výstavba osvetovej besedy a dokončenie stavby obecnej cesty. Po voľbách v roku 1960 bol v obci vystavaný obchod, v ktorom je umiestnená predajňa potravín s priemyselným tovarom a predajňa textilu. Toto bolo najlepšou vizitkou kúpnej sily obyvateľstva. Pohostinstvo bolo umiestnené v súkromnom dome rodiny Tomášovej. V roku 1964 má už obec 975 obyvateľov, z toho bolo vyše 200 obyvateľov cigánskeho pôvodu. Občania cigánskeho pôvodu boli riadne zapojení do pracovného procesu a stavali si slušné byty. 67 % bolo maďarskej a 33% slovenskej národnosti. V roku 1969 patrí Mučín k Miestnemu národnému výboru so sídlom v Rapovciach. Miestny národný výbor sa postaral o oplotenie cintorína a rekonštrukciu obecného rozhlasu. Dokončená bola i výstavba obecnej cesty „Nový rad“. V roku 1970 cestná správa v Lučenci vybudovala od Rapoviec cez Mučín do Lipovian a Pleša bezprašnú cestu. Postavený bol aj betónový most a bola k nemu upravená cesta. Ide o most cez Ďalogovcami, smerom k cigánskej osade. V roku 1971 bolo vybudované verejné osvetlenie i miestny rozhlas.

V 1995 roku postihla obec ďalšia veľká povodeň, zaplavila pivnice rodinných domov v blízkosti potoka a v dvoch rodinných domoch zaplavila aj celé prízemie. V apríli 1996 bolo v obci zriadené zdravotné stredisko pre občanov Mučína a okolitých obcí, v ktorom má zriadenú ordináciu MUDr. Mária Galová.

Už v prvej polovici 20. storočia vznikajú na Slovensku odbočky Slovenskej ligy. 2. januára 1931 sa konalo výročné valné zhromaždenie 212. Zboru Slovenskej ligy v Mučíne. Počas roka usporiadala 4 prednášky, financovala vianočnú nádielku v Mučínskej menšinovej škole, zorganizovala divadelné predstavenie a zábavný večierok. V marci 1932 bola uskutočnená slávnosť Slovenskej ligy spojená s prednáškami so svetelnými obrazmi pod názvom „Počiatky vzdelanosti“. 10. januára 1937 sa konalo divadelné predstavenie. Od 3. marca 1934 až do roku 1938 pôsobila v Mučíne i Ústredná charita na Slovensku, odbočka Mučín. 5.

marca 1936 bolo v obci založené Združenie katolíckej mládeže na Slovensku. 30. apríla 1934 bol v obci založený samostatný **Dobrovoľný hasičský zbor**. V roku 1992 bola kladne hodnotená práca Dobrovoľného požiarneho zboru pod vedením veliteľa Ervína Galamba, ktorý na okresnej súťaži obsadil 2. miesto.

V roku 1948 existoval v Mučíne Zväz slovenskej mládeže, založená bola aj miestna skupina Matice slovenskej. Zakladajúca schôdza Pasienkového spoločenstva bola 26. marca 1930, spolu mala 11 podielnikov. Zakladajúca schôdza JRD III. typu v Mučíne – Telka sa konala dňa 23.2.1958. Počet členov bol 15. Zo začiatku zápasilo družstvo s veľkými ťažkosťami a nedostatkom pracovných síl. Takto hospodárili do roku 1961, kedy ich prevzal Štátny majetok v Lučenci, hospodárstvo Mučín. V priemysle pracovalo 230 občanov Mučína a na Štátnom majetku 130 občanov. Rozvoj výrobných síl umožňoval stále zvyšovanie životnej a kultúrnej úrovne občanov obce Mučín. Zmizla nezamestnanosť, krízy, vysťahovalectvo. V roku 1977 bolo založené nové veľké JRD pod názvom „Budúcnosť“ so sídlom v Rapovicach. V roku 1993 tu pracovalo 142 robotníkov, v roku 1994 klesol počet na 44.

**Významné osobnosti** **Eibnerová Eva** – reprezentantka a majsterka Československa v behu na 400 m prekážok. **Repecký František** – stoličný hodnostár **Vojtech Petráš** – aktívny hráč futbalu začínal v klube FJ Mučín, 1977 pôsobil vo Fiľakove, 1983 – 1986 v Trnave, 1986 – 1988 v Senici, 1988 – 1989 v Trnave, 1989 – 1993 V Senici, 1993 – 1995 v Petržalke a od leta 1995 futbalovom klube v Rakúsku.

**SYMBOLY**
Svojbytnosť obce reprezentujú aj jej symboly – erb, vlajka a pečať. Táto trojica identifikačných symbolov má svoju už pomaly 400 ročnú históriu. Prvé obecné pečate začali u nás vznikať koncom 15. storočia. Bez ohľadu na to, či sa pečať zachovala, alebo nie dá sa predpokladať, že takmer každá obec v minulosti mala pečať s vlastným symbolom. Tak to bolo i v prípade obce Mučín. V druhej polovici 19. storočia si pečať dala vyhotoviť i obec Mučín, zrejme vôbec prvýkrát vo svojich dejinách. Stali sa ním v obrysoch znázornené lemeš a okolo neho štyri pšeničné klasy s kruhopisom: Mutsin Helsig Petsétye 1854. Symboly, ktoré sa zachovali, sa len voľne vznášajú v pečatnom poli, niet dôvodu, aby sme v nich nevideli erb. Obce ich používali až do zániku monarchie v roku 1918. V roku 1923 bol do miest a obcí ustanovený notár, ako štátny úradník musel používať pečať so štátnym znakom. Roku 1945 strácajú erby definitívne akúkoľvek právnu silu a záväznosť. Po obnovení samosprávy obcí v roku 1990 obce znovu pocítili potrebu prezentovať svoju jedinečnosť prostredníctvom vlastného erbu, pečate a vlajky.

Keďže obec Mučín má svoju historickú pečať zachovanú, mala zjednodušenú prácu pri voľbe svojho symbolu. Pole pečate vypĺňa lemeš obkolesený štyrmi pšeničnými klasmi. Tento symbol bol graficky prenesený do štítu, ktorého konečnú podobu schválila Heraldická komisia pri Ministerstve vnútra SR v Bratislave.

**Erb**
V modrom štíte strieborný, hrotom nahor postavený lemeš sprevádzaný po bokoch dvomi zlatými klasmi a dolu prekríženými steblami.

**Vlajka**
Pozostáva z troch pozdĺžnych pruhov vo farbách bielej 2/5, modrej 1/5 a žltej 2/5. Ukončená je tromi cípmi.

Symboly obce Mučín sú evidované v Heraldickom registri SR pod signatúrou M-38/1995.

|  |  |
| --- | --- |
|  **Erb obce** **Vlajka obce** |  |

  

**Súčasnosť**

Obec Mučín leží 12 km južne od Lučenca, v západnej časti **Cerovej vrchoviny**, v doline Mučínskeho potoka. Jej nadmorská výška 197 m n.m, v chotári 185 – 370 m n.m. Katastrálna výmera obce činí 1177 ha.

K obci patrí **Telka a Hegyalja puzsta**. Susedí s chotármi obcí: severne s Rapovcami a Trebeľovcami, južne s Lipovanmi, východne s Plešom a západným smerom s Kalondou. Teplotne patrí do teplej, mierne suchej až merne vlhkej oblasti.

Patrí do **Matransko - Slánskej oblasti**, do celku Cerová vrchovina, v ktorej ako podcelok je Mučínska vrchovina, Fiľakovská brázda, Hanáčska vrchovina a Bučenská vrchovina. Cerova vrchovina je morfologicky pestré územie. Mučín má illimerizované pôdy. V jeho lokalite zachytili vrty i zvodnené tufity a pieskovce.

**Mučínska vrchovina** je malý krajinný podcelok v západnej časti Cerovej vrchoviny. Na východe ju ohraničuje Fiľakovská brázda a Hajnáčska vrchovina, na juhu siaha po hranicu s Maďarsko, na západe a severe spadá do Lučenskej kotliny. Amplitúda reliéfu sa pohybuje od 101 do 180 m, nadmorské výšky chrbtov dosahujú 300 – 400 m. Predstavuje typ pahorkatinno – vrchovinnej krajiny s kultúrnou lesostepou, vidieckou sídelnou štruktúrou a prevahou poľnohospodárskej funkcie.

Celé územie **Novohradu** patrí do povodia Ipľa. Medzi ľavostranné prítoky Ipľa patrí i Mučínsky potok, dlhý 10,9 km. Pramení v západnej časti Cerovej vrchoviny vo výške okolo 260 m n.m. Zasluhuje si ochranu ako krajinný esteticky pôsobiaci prvok v kultúrnej krajine.

**Cerova vrchovina** je floristicky najbohatšia. V katastri obce Mučín a Lipovany sa nachádza chránené územie, **krajinný komplex Baboš**. Na jeho území sú teplomilné dúbravy s dubovohrabovými porastami, hojne zastúpeným agátom. V roku 1949 sa v malom kameňolome severozápadne od Romháňpusty našiel mohutného fosílneho stromu s priemerom 1,4 m s odkrytou dĺžkou 4 m2. V okolí mučískeho a plešianskeho potoka je bohatá aj fauna. V spodnomiocénnych morských sedimentoch juhoslovenskej panvy pri obci Mučín, južne od Lučenca, bola nájdená bohatá fauna žralokov, ale aj zvyšky veľrýb. Lokalita prirodzený odkryv v záreze potoka sa nachádza asi 2 km severovýchodne od obce Mučín.

Svojbytnosť obce reprezentujú aj jej symboly – erb, vlajka a pečať. Táto trojica identifikačných symbolov má svoju dnes už pomaly 400 ročnú históriu.

**Pamiatky** nachádzajúce sa v obci a jej blízkom okolí:

**Mučínska jaskyňa** je psedokrasová jaskyňa s dĺžkou 12 m. Šírka tejto jaskyne 2,5 m. Nachádza sa v Šiestej jame v lokalite Široké rozvetvenie. Jaskyňu podpísali lučenskí jaskyniari Radinger a Nociar v roku 2003. Budova č. 12, ktorá je z 19. storočia s renesančnými stĺpmi nachádza sa vedľa kultúrneho domu.

**Klasicistická Kúria** nachádzajúca sa v obci pochádza z prvej polovice 19. storočia. Je to jednopodlažná stavba s obdĺžnikovým pôdorysom, na hlavnej fasáde stĺpovým portikusom, zakončený trojuholníkovým štítom Fasády členené pilastrami. Strecha valbová. Pôvodná dispozícia novšími úpravami je narušená. Miestnosti majú rovné stropy.

**Identifikačné údaje**

**Názov:** Obec Mučín

**Adresa:**

Bernolákova 10/1

985 31 Rapovce

**Telefón:** 047/4378870

**e-mail:** obec. urad.mucin@mail.t-com.sk

www. [www.mucin.ocu.sk](http://www.mucin.ocu.sk/)

**Okres:** Lučenec

**IČO:** 00316245

**DIČ:** 2021115085

**Právna forma:** právnická osoba

Obec ako samostatný územný samosprávny a správny celok sa riadi zákonom č. 369/1990 Zb.

o obecnom zriadení v znení neskorších zmien a doplnkov a Ústavou SR.

**Rozloha obce:** 1174 ha

**Počet obyvateľov k 31.12.2016:** 758

**Základné orgány obce**

1. **Starosta obce**
2. **Obecné zastupiteľstvo**

**Starosta** obce je predstaviteľom obce a jej najvyšším výkonným orgánom. Zvoláva a vedie

zasadnutia obecného zastupiteľstva , zastupuje obec vo vzťahu k štátnym orgánom,

právnickým a fyzickým osobám, vykonáva obecnú správu a rozhoduje o veciach,

ktoré nie sú vyhradené obecnému zastupiteľstvu.

**Obecné zastupiteľstvo** je zastupiteľský zbor obce zložený z poslancov zvolených v priamych voľbách obyvateľmi obce, ktoré sa konali v roku 2014 na obdobie 4 –och rokov.

Obecné zastupiteľstvo rozhodovalo a schvaľovalo na svojich zasadnutiach základné otázky zo

života obce ako aj o ich občanov.

Zasadnutia obecného zastupiteľstva sa konali v zasadačke obecného úradu. Pozvánka na

zasadnutie obecného zastupiteľstva bola zverejnená na úradnej tabuli obce najneskôr 3 dni

pred konaním zasadnutia. Zasadnutia obecného zastupiteľstva boli verejné.

**Obecný úrad** je výkonným orgánom obecného zastupiteľstva a starostu obce, zabezpečuje organizačné a administratívne práce. Prácu a činnosť obecného úradu organizuje a riadi starosta obce: MVDr. Benkö Zoltán.

**Hlavný kontrolór obce** – v roku 2014 hlavný kontrolór pracoval v zmysle plánu kontrolnej činnosti schváleného obecným zastupiteľstvom.

**Samospráva obce**

Obec samostatne rozhoduje a uskutočňuje všetky úkony súvisiace so správou obce a jej

majetku, všetky záležitosti, ktoré ako jej samosprávnu pôsobnosť upravuje osobitný zákon.

Obec pri výkone samosprávy najmä vykonáva úkony súvisiace s riadnym hospodárením

 s hnuteľným a nehnuteľným majetkom obce, zostavuje a schvaľuje rozpočet obce a

záverečný účet obce, rozhoduje vo veciach miestnych daní a miestnych poplatkov a vykonáva

ich správu. Ďalej obec vykonáva správu a údržbu miestnych komunikácií, verejných

priestranstiev, obecného cintorína, kultúrnych zariadení. Zabezpečuje verejnoprospešné

služby medzi ktoré nakladanie komunálnym odpadom, udržiavanie čistoty v obci,

správu a údržbu verejnej zelene, sociálnu prácu v rómskej komunite a podobne.

**Financovanie obce**

Obec financuje svoje potreby hlavne z vlastných príjmov, dotácií a transferov zo štátneho rozpočtu, Eurofondov a ďalších zdrojov.

**Rozpočet obce**

Základom finančného hospodárenia obce je rozpočet obce, ktorý sa zostavuje na obdobie

troch rokov.

**Rozpočet kalendárneho roka 2016:**

|  |  |  |
| --- | --- | --- |
|  | **Rozpočet schválený** | **Rozpočet** **upravený po zmenách**  |
| **Príjmy celkom** | **325400** | **415165** |
| z toho : |  |  |
| Bežné príjmy | 325400 | 415165 |
| Kapitálové príjmy |  |  |
| Finančné príjmy | - | - |
| **Výdavky celkom** | **325400** | **415165** |
| z toho : |  |  |
| Bežné výdavky | 298972 | 412236 |
| Kapitálové výdavky | 26428 | 2929 |
| Finančné výdavky | - | - |
| **Rozpočet obce**  | **325400** | **415165** |

**Plnenie príjmov za rok 2016 v celých €**

|  |  |  |
| --- | --- | --- |
| **Rozpočet schválený na rok 2016** | **Skutočnosť k 31.12.2016** | **% plnenia** |
| 415165 | 412629,81 | 99,39 |

**1) Bežné príjmy**

|  |  |  |
| --- | --- | --- |
| **Rozpočet schv. na rok 2016** | **Skutočnosť k 31.12.2016** | **% plnenia** |
| 233442,26 | 230090,64 | 98,56 |

 - 9 -

**2) Kapitálové príjmy**

|  |  |  |
| --- | --- | --- |
| **Rozpočet na rok 2016** | **Skutočnosť k 31.12.2016** | **% plnenia** |
| 0,00 | 0 | 0 |

**3) Príjmové finančné operácie**

|  |  |  |
| --- | --- | --- |
| **Rozpočet na rok 2016** | **Skutočnosť k 31.12.2016** | **% plnenia** |
| 0,00 | 31830,97 | **99,45** |

**Obec prijala nasledovné granty a transfery:**

|  |  |  |  |
| --- | --- | --- | --- |
| **P.č.** | **Poskytovateľ** | **Suma v €** | **Účet** |
| 1 | UPSVaR Lučenec | 6218,95 | Stravné pre deti v HN |
|  |  | 1162 | Školské potreby pre deti v HN |
|  |  | 3290,38 | Rodinné prídavky – obec osobit.príj. |
| 2 | MPSVaR, FSR | 8521,55 | Terénny sociálny pracovník |
| 3 | Krajský školský úrad | 101635 | Dotácia na chod základnej školy |
|  |  | 37 | Dotácia na učebnice |
|  |  | 317 | Dotácia na dopravné pre žiakov |
|  |  | 1139 | Vzdelávacie poukazy pre 5.r. deti MŠ |
|  |  | 1777 | Vzdelávacie poukazy pre žiakov ZŠ |
| 4 | MV SR | 817,01 | Voľby, referendum – dotácia  |
|  |  | 254,76 | Dotácia na evidenciu pohybu obyvateľ.  |
| 5 | KÚ ŹP BB | 72,21 | Dotácia pre oblasť životného prostredia |
| 6 | Krajský školský úrad | 1296 | VZ pre deti ZŠ |
| 789 | ÚPSVaRKrajský školský úradRegister adries | 54487,51150013,80 | Šanca na zamestnanieŠkola prírody |
|  | spolu | 182539,17  |  |

Granty a transfery boli účelovo viazané a boli použité v súlade s ich účelom.

**.**

**Čerpanie výdavkov za rok 2016 v celých €**

|  |  |  |
| --- | --- | --- |
| **Rozpočet upravený rok 2016** | **Skutočnosť k 31.12.2016** | **% plnenia** |
| 415165 | 412888,09 | 99,45 |

**1) Bežné výdavky:**

|  |  |  |
| --- | --- | --- |
| **Rozpočet upravený rok 2016** | **Skutočnosť k 31.12.2016** | **% plnenia** |
| 412236 | 399094,79 | 96,84 |

v tom :

|  |  |  |  |
| --- | --- | --- | --- |
| **Funkčná klasifikácia**  | **Rozpočet upravený r. 2016** | **Skutočnosť rok 2016** | **% plnenia** |
| Výdavky verejnej správy | 108787,67 | 102260,82 | 94 |
| Ochrana životného prostredia | 19268,20 | 29967,96 | 155,53 |
| Bývanie a občianska vybavenosť | 79414,88 | 68719,39 | 86,52 |
| Zdravotníctvo | 0 | 0 |  |
| Rekreácia, kultúra a náboženstvo | 8032 | 4102,66 | 55,15 |
| Vzdelávanie – predškolská vých., základné vzdelanie, ŠK, školské stravovanie  | 190309,84 | 188577,88 | 99,09 |
| Sociálne zabezpečenie | 6423,42 | 5466,08 | 85,10 |
| **Spolu**  | **412236** | **399094,79** | **96,84** |

**2) Kapitálové výdavky :**

|  |  |  |
| --- | --- | --- |
| **Rozpočet upravený na rok 2016** | **Skutočnosť k 31.12.2016** | **% plnenia** |
| 2929 | 13793,30 | 470,92 |

v tom :

|  |  |  |  |
| --- | --- | --- | --- |
| **Funkčná klasifikácia** | **rozpočet** | **skutočnosť** | **% plnenia** |
| Bývanie a občianska vybavenosť | 2929 | 13793,30 | 470,92 |
| **Spolu** | **2929** | **13793,30** | **470,92** |

Ide o nasledovné investičné akcie: komunitné centrum – rekonštrukcia, verejné osvetlenie – rekonštrukcia a modernizácia, budova materskej školy – rekonštrukcia, kamerový systém – rozšírenie, projektová dokumentácia na rekonštrukciu kultúrneho domu,

**3) Výdavkové finančné operácie :**

|  |  |  |
| --- | --- | --- |
| **Rozpočet upravený na rok 2016** | **Skutočnosť k 31.12.2016** | **% plnenia** |
| **0,00** | **0** |  |

**Plán rozpočtu na roky 2016 - 2018**

**Príjmy celkom**

|  |  |  |  |  |
| --- | --- | --- | --- | --- |
|  | **Skutočnosť k 31.12.2016** | **Plán na rok 2017** | **Plán na rok 2018** | **Plán na rok 2019** |
| **Príjmy celkom** | **412629,81** | **325400** | **325400** | **325400** |
| z toho : |  |  |  |  |
| Bežné príjmy | 412629,81 | 325400 | 325400 | 325400 |
| Kapitálové príjmy |  |  |  |  |
| Finančné operácie | 0 |  |  |  |
| Mimorozpočtové príjmy  |  |  |  |  |

**Výdavky celkom**

|  |  |  |  |  |
| --- | --- | --- | --- | --- |
|  | **Skutočnosť k 31.12.2016** | **Plán na rok 2017** | **Plán na rok 2018** | **Plán na rok 2019** |
| **Výdavky celkom** | 412888,09 | 325400 | 325400 | 325400 |
| z toho : |  |  |  |  |
| Bežné výdavky | 399094,79 | 298972 | 298972 | 298972 |
| Kapitálové výdavky | 13793,30 | 26428 | 26428 | 26428 |
| Finančné výdavky | 0 |  |  |  |

**4. Použitie prebytku hospodárenia za rok 2015**

|  |  |
| --- | --- |
| **Hospodárenie obce** | **Skutočnosť k 31.12.2016** |
|  |
| Bežné príjmy spolu | 412629,81 |
| z toho : bežné príjmy obce  | 412629,81 |
| Bežné výdavky spolu |  399094,79 |
| z toho : bežné výdavky obce  | 399094,79 |
| **Bežný rozpočet** | +13535,02 |
| Kapitálové príjmy spolu | 1150 |
| z toho : kapitálové príjmy obce  | 1150 |
| Kapitálové výdavky spolu | 13793,30 |
| z toho : kapitálové výdavky obce  | 13793,30 |
| ***Kapitálový rozpočet***  | -12643,30 |
| **Prebytok/schodok bežného a kapitálového rozpočtu** | -12643,30 |
| **Vylúčenie z prebytku**  |  |
| **Upravený prebytok/schodok bežného a kapitálového rozpočtu** | 891,72 |
| Príjmy z finančných operácií | 31830,97 |
| Výdavky z finančných operácií | 0 |
| **Rozdiel finančných operácií** | 31830,97 |

|  |  |
| --- | --- |
| Príjmy spolu  | 413779,81 |
| VÝDAVKY SPOLU | 412888,09 |
| **Prebytok /schodok hospodárenia**  | 891,72 |
| **Vylúčenie z prebytku** | 0 |
| **Upravený prebytok/schodok hospodárenia** | 891,72 |

***Prebytok rozpočtu*** *v sume 891,72 € zistený podľa ustanovenia § 10 ods. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov,€ bol použitý po schválení obecným zastupiteľstvom na tvorbu rezervného fondu.*

**Stav finančných prostriedkov na bankových účtoch a v pokladnici Obce predstavuje čiastku k 31.12.2016 87801,71 €.**

**Rezervný fond rok 2016**

Obec vytvára rezervný fond v zmysle zákona č.583/2004 Z.z. O použití rezervného fondu rozhoduje obecné zastupiteľstvo.

|  |  |
| --- | --- |
| **Fond rezervný** | **Suma v €** |
| ZS k 1.1.2016  | 27091,68  |
| Prírastky - z prebytku hospodárenia | 605,94 |
|  - ostatné prírastky | 31830,97 |
| Úbytky - použitie rezervného fondu : |  |
|  - krytie schodku hospodárenia |  |
|  - ostatné úbytky  |  |
| KZ k 31.12.2016 | 59536,59  |

**Obec a celé finančné hospodárenie sa počas celého roka riadila všeobecnými záväznými nariadeniami a predpismi a dodržiavala všetky zmluvné vzťahy.**

**Obec Mučín čestne prehlasuje, že má dostatok finančných prostriedkov na úhradu zmluvných záväzkov na udržanie finančnej rovnováhy obce a do 12 mesiacov nebude podliehať nútenej správe ani ozdravného režimu.**

**Udalosti osobitného významu po skončení účtovného obdobia**

Obec nezaznamenala žiadnu udalosť osobitného významu po skončení účtovného obdobia.

**Bilancia aktív a pasív v celých €**

**A K T Í V A**

|  |  |  |
| --- | --- | --- |
| **Názov** | **Skutočnosť****k 31.12. 2016** | **Skutočnosť****k 31.12.2015** |
| **Majetok spolu** | 1257492,21 | 1281104,50 |
| **Neobežný majetok spolu** | 1152664,74 | 1228162,05 |
| z toho : |  |  |
| Dlhodobý nehmotný majetok | 0 |  0 |
| Dlhodobý hmotný majetok | 1019928,74 | 1095426,05 |
| Dlhodobý finančný majetok | 132736 | 132736 |
| **Obežný majetok spolu** | 104827,47 | 52942,45 |
| z toho : |  |  |
| Zásoby | 501,60 | 413,76 |
| Zúčtovanie medzi subjektami VS | 3784,47 | 2602,75 |
| Dlhodobé pohľadávky |  |  |
| Krátkodobé pohľadávky  | 12400,47 | 9085,07 |
| Finančné účty  | 87801,71 | 40840,87 |
| Poskytnuté návratné fin. výpomoci dlh. | 0 | 0 |
| Poskytnuté návratné fin. výpomoci krát. | 0 | 0 |
| **Časové rozlíšenie**  | 0 | 0 |

**P A S Í V A**

|  |  |  |
| --- | --- | --- |
| **Názov** | **Skutočnosť****k 31.12. 2016** | **Skutočnosť****k 31.12.2015** |
| **Vlastné imanie a záväzky spolu** | 1257492,21 | 1281104,50 |
| **Vlastné imanie**  | 1005670,68 | 988117,16 |
| z toho : |  |  |
| Oceňovacie rozdiely  | 3146,94 | 3146,94 |
| Fondy | 0 | 0 |
| Výsledok hospodárenia  | 17601,90 | 326583,98 |
| **Záväzky** | 29564,21 | 17164,09 |
| z toho : |  |  |
| Rezervy  |  |  |
| Zúčtovanie medzi subjektami VS | 0 | 0 |
| Dlhodobé záväzky | 10211,53 | 9954,87 |
| Krátkodobé záväzky | 19352,68 | 7209,22 |
| Bankové úvery a výpomoci | 0 | 0 |
| **Časové rozlíšenie** | 222257,32 | 275823,25  |

**Vývoj pohľadávok a záväzkov v celých €**

**Pohľadávky**

|  |  |  |
| --- | --- | --- |
| **Pohľadávky**  | **Stav****k 31.12 2016** | **Stav****k 31.12 2015** |
| Pohľadávky do lehoty splatnosti  | 0 | 0 |
| Pohľadávky po lehote splatnosti  | 12400,47 | 9085,07 |

**Záväzky**

|  |  |  |
| --- | --- | --- |
| **Záväzky** | **Stav****k 31.12 2065** | **Stav****k 31.12 2015** |
| Záväzky do lehoty splatnosti  | 29564,21 | 17164,09 |
| Záväzky po lehote splatnosti  | 0 | 0 |

**Hospodársky výsledok v celých eurách**

|  |  |  |
| --- | --- | --- |
| **Názov** | **Skutočnosť****k 31.12. 2016** | **Skutočnosť****k 31.12.2015** |
| **Náklady** |  |  |
| 50.spotrebované nákupy | **7715,30** | **50239,22** |
| 51 – Služby | **50768,44** | **37138,89** |
| 52 – Osobné náklady | **292323,98** | **254658,75** |
| 53 – Služby | **0** | **0** |
| 54 – Ostatné náklady na prevádzkovú činnosť | **0** | **350** |
| 55 – Odpisy, rezervy a OP z prevádzkovej a finančnej činnosti a zúčtovanie časového rozlíšenia | **77521,61** | **18908,32** |
| 56 – Finančné náklady | **756,69** | **476,22** |
| 57- Mimoriadne náklady | **0** | **0** |
| 58 – Náklady na transfery a náklady z odvodov príjmov | **0** | **0** |
| 59 – Dane z príjmov | **0** | **0** |
| **Výnosy** |  |  |
| 60 – Tržby za vlastné výkony a tovar | **52488,68** | **14790,36** |
| 61 – Zmena stavu vnútroorganizačných služieb | **0** | **0** |
| 62 – Aktivácia | **1309,56** | **1028,82** |
| 63 – Daňové a colné výnosy a výnosy z poplatkov | **226804,03** | **207407,47** |
| 64- ostatné výnosy | **1718,65** | **0** |
| 65 – Zúčtovanie rezerv a OP z prevádzkovej a finančnej činnosti a zúčtovanie časového rozlíšenia | **0** | **0** |
| 66 – Finančné výnosy | **0** | **0** |
| 67 – Mimoriadne výnosy | **0** | **45** |
| 69 – Výnosy z transferov a rozpočtových príjmov v obciach, VÚC a v RO a PO zriadených obcou alebo VÚC | **234067** | **465083,72** |
| **Hospodársky výsledok****/ + kladný HV, - záporný HV /** | **17601,90** | **326583,98** |

Vypracovala: Edita Moravčíková

**Predkladá: starosta obce: MVDr. Benkö Zoltán**

V Mučíne dňa 23.5.2017**Prílohy:**

* Individuálna účtovná závierka: Súvaha, Výkaz ziskov a strát a Poznámky k výročnej správe.

/Uvedené prílohy sú k nahliadnutiu na obecnom úrade/.